Αρχείο Ελληνικών Γραμμάτων 'Γεώργιος Λεβιθόπουλος'

Το Αρχείο Ελληνικών Γραμμάτων Γεώργιος Λεβιθόπουλος είναι ένα ιδιωτικό ιστορικό και λογοτεχνικό Αρχείο που σχηματιζόταν διαχρονικά από γενιά σε γενιά. Η συλλογή εγγράφων ξεκίνησε στις αρχές του περασμένου αιώνα ενόσω εξελισσόταν ο Α΄Παγκόσμιος Πόλεμος και συνέχισε εν μέσω του Ελληνικού Εθνικού Εμφυλίου, της Μικαρασιατικής Καταστροφής αλλά και των Εθνικών επιτυχιών στα μέτωπα των πολέμων. Ήταν γνήσια ντοκουμέντα που αποτύπωναν τις κοινωνικοπολιτικές συνθήκες στην Ελλάδα από το 1900. Η πραγματική εικόνα του Αρχείου ως μια συλλογή εγγράφων ιστορικής σημασίας οφείλεται στις προσπάθειες του Γεωργίου Λεβιθόπουλου (1922 - 1998) συγκεκριμένα από την έναρξη του Β' παγκοσμίου Πολέμου. Ο Γεώργιος Λεβιθόπουλος, εμπνευστής και διακεκριμένος αγωνιστής της Εθνικής Αντίστασης, κατάφερε να εφοδιάσει και να εμπλουτίσει το Αρχείο με έγγραφα μεγάλης ιστορικής σημασίας εξαιτίας της δημοσιογραφικής δράσης του στον παράνομο Αντιστασιακό τύπο της Κατοχής για την οποία στα μετέπειτα χρόνια τιμήθηκε από τις ελληνικές δημοσιογραφικές ενώσεις. Ως αποτέλεσμα των προσπαθειών του δόθηκε στο Αρχείο το όνομα 'Γεώργιος Λεβιθόπουλος'. Τα ακόλουθα έτη δεν ήταν καθόλου ευνοϊκά για την εξέλιξη του Αρχείου. Οι πολιτικές συγκυρίες στην Ελλάδα από τον Ελληνικό Εμφύλιο (1946 - 1949) μέχρι την επταετή Δικτατορία (1967 - 1974) αποτέλεσαν κίνδυνο για την ανάπτυξη και ύπαρξή του. Απόδειξη των διώξεων και πιέσεων που υπέστη οδήγησαν στην καταστροφή του μεγαλύτερου μέρους της ύλης του. Παρόλα αυτά, το Αρχείο Λεβιθόπουλου θα αναδημιουργηθεί και θα λειτουργήσει ξανά από το 1978 υπό τις προσπάθειες του Δήμου Λεβιθόπουλου (1959 - ). Ο Δήμος Λβιθόπουλος δεν προσπάθησε μόνο να συγκεντρώσει ξανά ιστορικο υλικό αλλά προσέδωσε λογοτεχνική μορφή και σημασία σε όλο. Από εκείνη την εποχή και μετέπειτα, οι κοινωνικοπολιτικές συνθήκες ήταν ιδιαιτέρως ευνοϊκές για την περαιτέρω συγκρότηση του Αρχείου το οποίο θα εφοδιαστεί ξανά με έγγραφα ιστορικής σημασίας που καταγράφουν την πραγματική σύγχρονη Ελληνική ιστορία. Το 2016 το Αρχείο περιήλθε, στον εγγονό του εμπνευστή του, τον Γεώργιο Λεβιθόπουλο τον νεότερο.

 Σύμφωνα με το καταστατικό του Αρχείου, οι στόχοι του είναι οι εξής: Δημιουργία συλλογής ιστορικών ντοκουμέντων. Συλλέγουμε και ομαδοποιούμε αυθεντικά ιστορικά στοιχεία τα οποία ελεύθερα διαδίδουμε μέσω των σύγχρονων τεχνολογιών και του διαδικτύου Ανεύρεση - Διαφύλαξη - Διάδοση ιστορικών δεδομένων και στοιχείων τα οποία αποτελούν και θα αποτελέσουν "κύτταρα" σχηματισμού του Αποτύπωση της ύλη του με ελκυστικότερο τρόπο ώστε να γίνει πιο προσιτή στο ευρύ κοινό για να εκπαιδεύσει και ενημερώσει γύρω από την ουσία των μεγάλων ιστορικών γεγονότων όπως αυτούσια διαδραματίστηκαν Το Αρχείο Ελληνικών Γραμμάτων 'Γεώργιος Λεβιθόπουλος' έχει τιμηθεί με περισσότερα από είκοσι βραβεία μεταξύ των οποίων: Βραβείο Ειρήνης ΙΠΕΚΤΣΙ (1981) Τιμητικό δίπλωμα Πανεπιστημίου Πατρών Τιμητικό δίπλωμα Πανελλήνιου Συνδέσμου Δημοσιογράφων Αγωνιστών Εθνικής Αντίστασης 1941 - 1944 Τιμητικά διπλώματα και μετάλλια από τους δήμους Γλυφάδας, Αμαρουσίου, Γαλατσίου, Αχαρνών, Ηλιούπολης, Βριλησσίων κ.α. Χρυσό μετάλλιο UNESCO Τιμητική πλακέτα Ιεράς Μητροπόλεως Νέας Ιωνίας, Φιλαδελφείας, Χαλκηδώνος, Ηρακλείου Θετικά σχόλια και εντυπώσεις από κορυφαία πρόσωπα της ελληνικής και κυπριακής ζωής όπως Γλαύκος Κληρίδης, Βασίλης Φίλιας, Γεώργιος Αλέξανδρος Μαγκάκης Διδώ Σωτηρίου, Αντώνης Σαμαράκης, Αλέκος Φασιανός, Δημήτρης Μυταράς, Αλέκος Αλεξανδράκης, Άννα Συνοδινού κ.ά. Αφιερώματα και αναφορές από τον έντυπο και ηλεκτρονικό τύπο της Ελλάδας και της Κύπρου Βραβεία, έπαινοι, τιμητικές διακρίσεις και πλακέτες από Δήμους, Ιδρύματα, Οργανισμούς και Συλλόγους Ευγενής παραχώρηση του προσωπικού Αρχείου του Μίμη Τραϊφόρου από τον ίδιο και μερικώς της συντρόφου του Σοφίας Βέμπο στο Αρχείο Ελληνικών Γραμμάτων 'Γεώργιος Λεβιθόπουλος' Διάσωση και παράδoση στα αρμόδια όργανα της χώρας ανυπολόγιστης αξίας αρχειακού υλικού του συγγραφέα Νίκου Καζαντζάκη και της συντρόφου του Ελένης Προσωπικές μαρτυρίες, συνεντεύξεις, προσωπική αλληλογραφία, εκμυστηρεύσεις σημαινόντων προσωπικοτήτων της πολιτικής και στρατιωτικής ηγεσίας της Ελλάδας Παράδωση προς αξιοποίηση πολύτιμου υλικού από προσωπικότητες του πολιτικού, επιστημονικού, πνευματικού και πολιτιστικού φάσματος Παράδωση ντοκουμέντων υψίστης ιστορικής σημασίας από απλούς πολίτες Το Αρχείο Ελληνικών Γραμμάτων 'Γεώργιος Λεβιθόπουλος' διοργανώνει εκθέσεις πολιτιστικού και κυρίως ιστορικού περιεχομένου στις οποίες εκτίθεται υλικό που αναφέρεται στις μεγάλες ιστορικές στιγμές του Έθνους (1821, 1922, 1940, δικτατορία, Κύπρο κ.ά.). Οι εκθέσεις αυτές διοργανώνονται αφιλοκερδώς και μπορεί να παρευρεθεί οποιοσδήποτε επιθυμεί και ενδιαφέρεται για το αρχειακό υλικό. Παρακάτω αναφέρονται κάποιες από αυτές: Εικοσιένας Θησαυροί για το 21 Ελλήνων Παλιγγενεσία! «Εδω Ελευθεραι Ακόμη Αθηναι»: (Ντοκουμέντα από την εποχή του πολέμου) Λόγχη και Πένα: (Αφιέρωμα στους πολεμικούς ανταποκριτές επί γερμανικής κατοχής) Με της Δόξης τα Κλαδιά: (Αυθεντικές εφημερίδες και αλληλογραφία στρατιωτών από το μέτωπο της περιόδου 1940 - 1944). Σκλαβωμένοι Νικητές - Μελάνι και Αίμα: (Ντοκουμέντα της κατοχής και παράνομος αντιστασιακός τύπος όλων των πολιτικών τάσεων της εποχής) Παιδιά Της Ελλάδος Παιδιά: (Το προσωπικό Αρχείο Μίμη Τραϊφόρου και της συντρόφου του Σοφίας Βέμπο) Χαίρε ω Χαίρε Λευτεριά!: (Η απελευθέρωση της Ελλάδας, μέσα από φωτογραφικά ντοκουμέντα, έγγραφα και εφημερίδες της εποχής) Β’ Παγκόσμιος Πόλεμος: Οδοιπορικό στο Άουσβιτς -- Μέσα Από Τα Μάτια Ενός Παιδιού: (Φωτογραφικό οδοιπορικό στα στρατόπεδα Άουσβιτς – Μπίρκεναου, από τον 16χρονο Γιώργο Λεβιθόπουλο τον Δεκέμβριο του 2015) Στην Δύνη Των Καιρών: (πολιτικές αντιπαραθέσεις, κοινωνικός αναβρασμός, ξενιτιά, εξορίες, πολιτικές θύελλες, ντοκουμέντα ανεξαρτήτως πολιτικής τάσεως) Εδώ Πολυτεχνείο!: (Ντοκουμέντα από όλες τις πολιτικές παρατάξεις που πήραν μέρος στην εξέγερση) Σοφία Βέμπο - Μίμης Τραϊφόρος - Σ’ Αγαπώ Και μ’ αρέσει η ζωή: (Το προσωπικό αρχείο και των δύο μεγάλων καλλιτεχνών. Ένα ταξίδι στην πολυτάραχη ζωή τους) Σμύρνη μου, Μάνα Πρώτη μου: (Συγκλονιστικά ντοκουμέντα, απόρρητα έγγραφα, αντικατασκοπεία, επιστολές, φωτογραφικό υλικό από την εκστρατεία στην Μικρά Ασία, την καταστροφή, την προσφυγιά) Η Βιβλιοθήκη της Σμύρνης: (‘Ένας θησαυρός από σπάνια βιβλία που έχουν εκδοθεί στη Σμύρνη από το 1700 έως και το 1922) Μικρά Ασία – Εικόνες από μια άλλη Ελλάδα: (Πρωτότυπα ιστορικά ντοκουμέντα εκείνης της εποχής) Ιωνία Πατρίδα Αιώνια: (Θρίαμβος, προδοσία, καταστροφή) Η Ιστορία μιας Στιγμής: (Γεγονότα που συντάραξαν την Ελλάδα και τον κόσμο, μέσα από τις αυθεντικές εφημερίδες της εποχής) Αρχείο Ελληνικών Γραμμάτων Γεώργιος Λεβιθόπουλος Ιερά Μονή Νέας Ιωνίας και Φιλαδελφείας Δήμος Βριλησσίων Δήμος Γλυφάδας Δήμος Αμαρουσίου Δήμος Ηλιούπολης Αρχειοθετήθηκε 2018-04-18 στο Wayback Machine.